b'\n_START_ARTICLE_\nTurizem 4.0\n_START_PARAGRAPH_\nTurizem 4.0 je trend procesiranja mno\xc5\xbeice podatkov (t. i. velikega podatkovja, angle\xc5\xa1ko big data), pridobljene od velikega \xc5\xa1tevila potnikov in turistov, za ustvarjanje osebne uporabni\xc5\xa1ke izku\xc5\xa1nje potovanja. Celota temelji na ve\xc4\x8d razli\xc4\x8dnih sodobnih in visoko naprednih tehnologijah. Izraz izvira iz nove paradigme v industriji, imenovane industrija 4.0._NEWLINE_Turizem 4.0 ustvarja mirna potovanja, uporablja tehnologije \xc4\x8detrte industrijske revolucije, kot so umetna inteligenca, internet stvari, analiza mase podatkov in ra\xc4\x8dunalni\xc5\xa1tvo v oblaku, da bi bilo potovanje u\xc4\x8dinkovitej\xc5\xa1e, varnej\xc5\xa1e, okolju prijaznej\xc5\xa1e in da bi povzro\xc4\x8dilo \xc4\x8dim manj nev\xc5\xa1e\xc4\x8dnosti. Hkrati pa optimizira potovalne \xc4\x8dase in zmanj\xc5\xa1a stro\xc5\xa1ke potnikov.\n_START_SECTION_\nU\xc4\x8dinki tehnologije\n_START_PARAGRAPH_\nOsnovno na\xc4\x8delo turizma 4.0 je, da bodo lahko digitalne platforme, z zdru\xc5\xbeevanjem masovnih podatkov, umetne inteligence, interneta stvari in ra\xc4\x8dunalni\xc5\xa1tva v oblaku, omogo\xc4\x8dile  vsakemu turistu po osebnem okusu prirejeno potovanje. Vsi podatki \xc5\xbee obstajajo. Nova tehnologija omogo\xc4\x8da pretvorbo mase podatkov v pametne in koristne podatke. S povezovanjem, ozna\xc4\x8devanjem in sinhronizacijo teh podatkov bo mogo\xc4\x8de izbolj\xc5\xa1ati osebno izku\xc5\xa1njo turistov._NEWLINE_Z analizo lahko masovne podatke uporabimo kot orodje za predvidevanje odlo\xc4\x8ditev turistov in v realnem \xc4\x8dasu, da predvidimo in se odzovemo na potrebe turistov nemudoma. Turistom omogo\xc4\x8da, da pridejo na lokacijo, kjer \xc5\xa1e nikoli prej niso bili, in s pomo\xc4\x8djo platforme, na podlagi umetne inteligence, izvejo vse informacije o lokaciji, ki bi jih morda zanimale. To po\xc4\x8dne platforma na podlagi izlu\xc5\xa1\xc4\x8denih pametnih podatkov. Povezovanje informacij, o gibanju individualnih potnikov, nakupnih navad, osebnih interesov in preferenc,  je rezultat nove tehnologije. Mno\xc5\xbei\xc4\x8dni podatki omogo\xc4\x8dajo gostinstvu, letalskim dru\xc5\xbebam in turizmu analizo podatkov shranjenih ve\xc4\x8d let v njihovih podatkovnih bazah._NEWLINE_Umetna inteligenca pretvori mno\xc5\xbei\xc4\x8dne podatke v pametne podatke. Umetna inteligenca ustvarja mo\xc5\xbenosti zdru\xc5\xbeevanja \xc5\xbeelja, navad, preferenc turistov in ustvarjanja druga\xc4\x8dne izku\xc5\xa1nje. S podatki o sledenju turistov, algoritmi umetne inteligence izlu\xc5\xa1\xc4\x8dijo navade in ponujajo osebno prilagojeno izku\xc5\xa1njo. Z mo\xc5\xbenostjo u\xc4\x8denja iz mno\xc5\xbei\xc4\x8dnih podatkov, je umetna inteligenca postala dostopen pripomo\xc4\x8dek.'